**TRYGGE RAMMER**

**Hensikt**

All aktivitet i Bryne FK skal bygge på våre verdier, **Respekt – Samhold – Kjærlighet**.

Vi skal ha klare holdninger og retningslinjer, der definerte rammer for all aktivitet oppleves trygt og skaper trivsel.

Anbefalte temaer som NFF ønsker en kvalitetsklubb skal jobbe med er:

* Seksuelle overgrep og trakassering
* Doping
* Alkohol
* Trafikksikkerhet
* Kampfiksing og spilleavhengighet
* Mobbing og rasisme (som inngår i Fair play)
* Skader og forsikring
* Ernæring.

Temaene er presentert i dette dokumentet, uten doping og ernæring.

For 2016 har vi valgt alkohol som fokus i ungdomsavdelingen, og vi har klar nulltoleranse for alkohol i forbindelse med eksempelvis turnering og treningsleir.

Det årlige valgte tema skal presenteres gjennom fellesmøte på klubbhuset for medlemmer, og i spiller/ foreldremøter i mindre grupper. Styret er ansvarlig for informasjonsmateriell og behjelpelig med å presentere tema.

**SEKSUELLE OVERGREP OG TRAKASSERING**

**1 KUNNSKAP, FOREBYGGING OG KRISEHÅNDTERING**

**1.1 Hva er seksuell trakassering og overgrep?**

Felles for alle former for trakassering er at oppførselen – ord eller handlinger - er uønsket, krenkende, truende eller plagsom for den som blir utsatt - uavhengig av om den som trakasserer gjør det med hensikt eller ikke.

**Seksuell trakassering** kan være både verbal, ikke-verbal og fysisk.

Verbal seksuell trakassering – muntlig eller skriftlig - kan være uønskede nærgående spørsmål om kropp, klær eller privatliv, ”spøk” med seksuelle undertoner, og forslag eller krav om seksuelle tjenester eller seksuelle forhold.

Ikke-verbal seksuell trakassering kan for eksempel være nærgående blikk, visning av bilder eller gjenstander med seksuelle undertoner.

Fysisk trakassering er for eksempel uønsket eller unødvendig kroppsberøring av seksuell karakter som det å stryke seg inntil kroppen på andre eller forsøk på å kysse eller gi kjærtegn.

Felles for alle former for seksuell trakassering er at de oppleves som en krenkelse av den enkeltes personlige integritet.

**Seksuelle overgrep** er enhver seksuell handling utført mot noen som ikke gir, eller er i stand til å gi sitt samtykke, der handlingen medfører subjektivt ubehag, smerte, frykt eller annen opplevelse av krenkelse.

Slike overgrep kan straffes etter straffeloven, som også definerer seksuelle overgrep i ulike alvorlighetsgrader. De mildeste former for overgrep er visning av porno eller blotting. Videre kommer ”tukling”/beføling, mens de groveste overgrepene er alle former for inntrengning i kroppens hulrom. Dette defineres som voldtekt, uavhengig av om det er brukt kroppsdeler eller gjenstander.

**Grooming** betyr de ord eller handlinger som overgriperen kan bruke for å komme i posisjon til å forgripe seg. Dette kan foregå over år, uten at den som utsettes for det registrerer at det knyttes et sterkere og sterkere bånd mellom henne/ham og ”overgriperen”, inntil hun/han er ”fanget” i ett slags nett og ute av stand til å motstå overgriperens seksuelle ønsker. Forskning har vist at dette særlig forekommer i forholdet mellom unge utøvere og noe eldre trenere, eller andre personer som utøverne stoler på og som over tid har opparbeidet en relasjon til utøveren som kan sammenliknes med et foreldre–barn-forhold.

**1.2 Forebygging av seksuell trakassering og overgrep**

Et åpent, godt og trygt idrettsmiljø vil i seg selv beskytte mot trakassering og mot falske anklager. Kunnskap om trakassering og seksuelle overgrep skal inngå i utdanning av alle ledere, trenere og aktive.

Ledelsen og støtteapparatet spiller en viktig rolle i utøverens utvikling, enten det er på klubb- eller forbundsnivå. Det er de som har et ansvar for å skape trygghet og legge forholdene til rette for helse og velferd, og for utviklingen av utøverens uavhengighet.

Utøvere må være bevisst på egne grenser og kunne vise omverdenen hvor grensene går, og si fra når noen tråkker over dem. Dette er vanskelig for barn og unge, men også for unge voksne dersom de ikke befinner seg i et trygt miljø.

Særlig gjelder dette dersom det er en voksen person man ser opp til, for eksempel treneren, som er i ferd med å tråkke over vedkommendes grenser. Voksne personer må respektere utøvernes personlige rom og aldri overskride grensene for akseptabel oppførsel.

1.2.1 Generelle retningslinjer

1. Behandle alle med respekt, og avstå fra alle former for kommunikasjon, handling eller behandling som kan oppleves som krenkende.
2. Unngå berøringer som kan oppleves som uønsket.
3. Unngå alle former for verbal intimitet som kan oppleves som seksuelt ladet.
4. Unngå uttrykk, vitser og meninger som omhandler utøveres kjønn eller seksuell orientering på en negativ måte.
5. Tilstrebe og ha begge kjønn representert i støtteapparatet
6. Unngå kontakt med utøvere i private rom uten at det er flere til stede eller det er avtalt med foresatte eller idrettsledelsen.
7. Vis respekt for utøverens, trenerens og lederens privatliv.
8. Unngå doble relasjoner. Dersom et gjensidig forhold etableres bør situasjonen tas opp og avklares åpent i miljøet.
9. Ikke tilby noe form for motytelse i den hensikt å forlange eller forvente seksuelle tjenester i retur.
10. Gripe inn og varsle dersom man opplever brudd på disse retningslinjene.

1.2.2 Politiattest – hva er det, hvem omfattes og hvordan gjør man det

Alle ansatte og frivillige over 15 år i Bryne FK skal levere politiattest, referanse til …….

**1.3 Hva gjør vi hvis det skjer hos oss?**

***Den som utsettes for seksuell trakassering eller seksuelle overgrep***

Kontakt en du stoler på eller ledelsen i klubben, eventuelt fotballkretsen eller NFF.

***Mistanke om seksuelle overgrep eller seksuell trakassering***

Det kan være vanskelig å ta opp trakassering og overgrep. Utøvere som utsettes for seksuell trakassering kan være redd for represalier eller straff, føle usikkerhet, skam og skyld eller redsel for ikke å bli trodd.

Det er viktig å presisere at dersom noen har mistanke om seksuell trakassering eller seksuelle overgrep **skal man varsle** om dette, enten man er forelder, del av støtteapparatet eller utøver.

Dersom man oppdager eller mistenker at noen utsettes for seksuelle overgrep eller trakassering skal mistanken fremmes for klubbens ledelse. Det er ledelsens oppgave å vurdere saken og om hvilke tiltak som skal iverksettes. Dette er vanskelige saker og uansett hvilken beslutning man tar vil det få konsekvenser for både den mistenkte og den som er utsatt.

Hvis ledelsen mener at mistanken er ubegrunnet, må man beslutte å ikke foreta seg ytterligere i saken og forsøke å stoppe eventuell sladder og ryktedannelse.

Hvis ledelsen mener det er hold i saken, avhenger det videre utfallet om saken omhandler trakassering eller overgrep.

**Trakassering**

Ledelsen bør avholde separate møter med begge parter, og fatte en beslutning som uansett kan ha store konsekvenser for den mistenkte og den som opplever å ha vært utsatt for seksuell trakassering

Avhengig av utfallet av samtalene, må ledelsen vurdere om den skal iverksette eventuelle reaksjoner mot vedkommende, for eksempel oppsigelse, fratakelse av oppgaver, idrettslige sanksjoner eller politianmeldelse.

**Overgrep**

Dersom mistanken gjelder overgrep mot mindreårige bør de foresatte straks informeres og bør sammen med klubbledelsen bli enige om å anmelde saken til politiet. Det er politiet som gjennom avhør og undersøkelser vurderer saken. Klubbens ledelse skal ikke selv opptre som etterforskere. Det kan likevel være viktig å følge opp slike saker internt i klubb/eller forbund også under en eventuell rettssak, for å ta vare på andre medlemmer både i støtteapparat og blant utøvere. Klubben må også vurdere om saken skal anmeldes for idrettens egne domsorgan.

Taushetsplikten skal overholdes både i forhold til den som opplever seksuell overgrep og den som blir beskyldt for slik oppførsel, samt i forhold til mulige sanksjoner.

**2. IMPLEMENTERING AV RUTINER**

Styret oppnevner en ansvarlig som skal herunder en styreoppnevnt ansvarlig som

1. Kunnskap og retningslinjer gjøres kjent blant alle tillitsvalgte på alle nivåer
2. Politiattestordningen gjennomføres
3. Kommunisere retningslinjer og kontaktperson via klubbens web-sider (se <https://www.fotball.no/barn-og-ungdom/2016/retningslinjer-mot-seksuell-overgrep/#Toppen>)
4. Årlig rapportere til styret
5. Være kontaktpunkt for klubbens medlemmer vedr. tematikken

**3. ÅRLIG EVALUERE STATUS OG IMPLEMENTERING AV RETNINGSLINJENE.**

Styre tar en årlig oppdatering.

Sideskift

**ALKOHOL POLITIKK**

Bryne FK skal følge Norges Fotballforbunds anbefalte retningslinjer for alkoholforbruk i idretten. [Les mer om fotball og alkohol her.](https://www.fotball.no/tema/nff-nyheter/2016/--barnefotballen-skal-vare-alkoholfri/)

**NFF ANBEFALER:**

**FOTBALLEN SKAL VÆRE EIN ALKOHOLFRI SONE**

NULL ALKOHOL I FORBINDELSE MED ALDERSBESTEMTE LAG:

* PÅ HELE REISEN UNDER TURNERING OG BORTEKAMPER
* 48 TIMER I FORKANT AV ALLE KAMPER
* I GARDEROBEN ETTER HJEMMEKAMPER
* PÅ ALLE KLUBBARRANGEMENT KOR LAG DELTAR

**Lagleder er ansvarlig for å gjøre disse reglene kjent for spillerne på laget.**

Barn og unge skal oppleve at Bryne FK tilbyr et trygt og alkoholfritt miljø.

Barn og unge skal ikke se trenere, ledere, foresatte/voksenpersoner (som representerer Bryne FK) drikke alkohol eller opptre beruset i forbindelse med reise, trening eller andre idrettsarrangement.

På idrettsarrangement skal foreldre som reiser med barn og unge vise måtehold med tanke på alkohol.

**TRAFIKKSIKKERHET**

**Hensikt**

Fotballhverdagens mange treninger, kamper, turneringer, og møtevirksomhet medfører et betydelig antall kjørte kilometer, både for spillere, ledere og foreldre. En kvalitetsklubb tar ansvar for at all transport i forbindelse med klubbens aktiviteter skjer på en trygg måte.

Derved vil også klubben ta samfunnsansvar fordi Klubben er en viktig aktør i nærmiljøet og vil kunne påvirke mange trafikantgrupper til god atferd, gjennom mulig kommunikasjon overfor både utøvere, publikum og foresatte.

**Generelt**

Ved all transport til kamper og turneringer skal avreisetidspunkt planlegges med god tidsmargin for trygg og sikker transport. Erfarne sjåfører skal foretrekkes. Før transport skal sjåføren gjennomføre sikkerhetskontroll på bilen med fokus på lys, bremser og dekk. Passasjerene plikter å si i fra, og stille krav til fører dersom han/hun opplever utrygghet underveis i transporten.

**Alltid bilbelte**

Vi husker alltid bilbelte som sjåfør eller passasjerer, enten vi sitter i for- eller baksetet i bilen. Sjåføren har ansvar for at alle er sikret. Ved felles transport til kamper og andre arrangementer benytter vi buss med monterte setebelter til alle passasjerer. Alle plikter å nytte setebeltet.

**Uthvilt og våken sjåfør**

Våre sjåfører er uthvilt når de kjører. På lengre turer har vi hvilepauser eller har sjåfører som bytter på å kjøre.

**Riktig fart**

Våre sjåfører er alltid på riktig side av fartsgrensen og velger alltid riktig fart etter forholdene.

**Myk trafikant**

Vi skal være synlig – bruke lys, refleks og synlige klær - og glemmer ikke hjelmen når vi sykler.

**Parkering**

Ved parkering plasseres bilen alltid med fronten mot neste ønsket kjøreretning.

**Førstehjelp**

Førstehjelpsutstyr (pute) og refleksvester er på plass i bilen.

**KAMPFIKSING OG SPILLEAVHENGIGHET**

**Hensikt**

Pengespill er en del av norsk idrett, på godt, men også på vondt. Fotballen har fått utfordringer med både spillavhengighet og kampfiksing de senere årene. Erfaringene viser at

dette er temaer som fotballklubber i Norge må ha et aktivt og bevisst forhold til. Utfordringene er forskjellige der spilleavhengighet primært rammer ett individ, mens kampfiksing i tillegg rammer laget og hele klubben og til slutt rennomméet og tillitten til hele vår idrett.

**Veiledning**

Problemstillingene er komplekse og andre aktører som politi og spillselskaper har sine

ansvarsområder, men klubben må ta sin del av ansvaret. Ikke minst i forebyggende øyemed

må klubben ha både kunnskap og nettverk. Det er grunnleggende at klubben vet hva

utfordringene er for at de skal kunne ha en bevisst holdning og kunne handle. Du ser det ikke før du tror det.

**Spilleavhengighet**

Mange fotballspillere er ivrige spillere og hvis spillingen tar overhånd vil det få konsekvenser

for utøveren – også på det sportslige planet – og derigjennom også for laget.

Spilleavhengighet er hyppige, gjentatte episoder med spilling som dominerer ens liv slik at

sosiale, yrkesmessige, materielle og familiemessige forhold skades.

Et forebyggende arbeid i klubb består bl.a. i at man har retningslinjer for pengespill på

klubbens turer og arrangementer, at temaet tas opp på spillermøter og i trenerfora, og at

støtteapparatet rundt lagene har kunnskap og en fokusert oppmerksomhet i forhold til

spillerne på dette temaet.

Hvis en klubb mener at man har spillere eller ledere med et avhengighetsproblem kan man

kontakte Idrettens Helsesenter som både kan gi råd til klubben og hjelp til individer.

**Kampfiksing**

Kampfiksingen er påvirkning av resultatet/hendelser i kamp gjennom bevisst svakere

prestasjon/bevisst uriktige avgjørelser mot betaling eller andre ytelser. Hele fotballen skades

av kampfiksing for det rokker ved de helt fundamentale Fair play-verdiene. Det kan være

dommere, trenere eller spillere som er involvert og erfaringen tilsier at dette også er en

utfordring i breddefotballen.

NFF har klare regler som begrenser de muligheter som spillere, trenere og ledere har til å

plassere veddemål på kamper en selv har en tilknytning til.

Hvis klubben får mistanke eller informasjon om kampfiksing skal man straks kontakte NFF.

**MOBBING OG RASISME (SOM INNGÅR I FAIR PLAY)**

 Referanse til Fair Play.

**SKADER OG FORSIKRING**

Referanse til skader/forsikring.